બાપ-દીકરીની વચ્ચે કંઈ ખાસ સારા સબંધો નથી હોતા. એક દિવસ કલકત્તાથી કાબુલ જઈ રહેલા વિમાનમાં દુર્ઘટના થવાનાં કારણે રોબી બાસુનું મૃત્યું થઈ જાય છે. મિની પિતાની મૃત્યુ સબંધિત ઔપચારિકતાઓ પૂરી કરી રહી હતી કે તેમનાં ઘરનો નોકર ભોલા (બિજેન્દ્ર કાલા) તેને ઘરે આવેલા નવા મહેમાન રહમત ખાન (ડેની) સાથે મુલાકાત કરાવે છે. મિનીને જાણ થાય છે કે હત્યાની સજા ભોગવી રહેલા રહમતને પોતાનાં પિતાએ જેલમાંથી વહેલો છોડાવી દીધો હોય છે. શરૂઆતમાં તો મિની ભોલાને રહમતને તાત્કાલિક બહાર કાઢી દેવા માટે કહે છે. પરંતુ જ્યારે તે પોતાનાં પિતાનો રૂમ સાફ કરતી હોય છે ત્યારે તેને ખબર પડે છે કે તે રહમત બીજું કોઈ નહીં પણ બાળપણમાં તેનાં ઘરે આવતા બાયોસ્કોપવાળા ભાઈ જ છે. જેમની સોનેરી યાદો આજે પણ તેને યાદ છે. આટલું જ નહીં રહમતે પોતાનાં જીવનાં જોખમે એક વાર મિનીનો જીવપણ બચાવ્યો હતો.